CELEX: 62018CN0416
Language: sk
Date: 2018-06-26 00:00:00
Title: Vec C-416/18 P: Odvolanie podané 26. júna 2018: Mykola Yanovych Azarov proti rozsudku Všeobecného súdu (šiesta komora) z 26. apríla 2018 vo veci T-190/16, Mykola Yanovych Azarov/Rada Európskej únie

27.8.2018   
            
            
               SK
            
            
               Úradný vestník Európskej únie
            
            
               C 301/19
            
         
      Odvolanie podané 26. júna 2018: Mykola Yanovych Azarov proti rozsudku Všeobecného súdu (šiesta komora) z 26. apríla 2018 vo veci T-190/16, Mykola Yanovych Azarov/Rada Európskej únie
      (Vec C-416/18 P)
      (2018/C 301/27)
      Jazyk konania: nemčina
      
         Účastníci konania
      
      
         Odvolateľ: Mykola Yanovych Azarov (v zastúpení: A. Egger a G. Lansky, advokáti)
      
         Ďalší účastník konania: Rada Európskej únie
      
         Návrhy odvolateľa
      
      Odvolateľ navrhuje, aby Súdny dvor:
      
                  —
               
               
                  zrušil rozsudok Všeobecného súdu z 26. apríla 2018, vec T-190/16,
               
            
                  —
               
               
                  s konečnou platnosťou rozhodol o spore a zrušil rozhodnutie Rady (SZBP) 2016/318 zo 4. marca 2016, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (1), ako aj vykonávacie nariadenie Rady (EÚ) 2016/311 zo 4. marca 2016, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine (2), v rozsahu, v akom sa týkajú odvolateľa a uložil Rade povinnosť nahradiť trovy konaní pred Všeobecným súdom a Súdnym dvorom.
               
            
         Odvolacie dôvody a hlavné tvrdenia
      
      Odvolateľ uvádza tieto odvolacie dôvody:
      
                  1.
               
               
                  Všeobecný súd nesprávne dospel k záveru, že Rada neporušila základe práva. Všeobecný súd nesprávne posúdil porušenie práva na vlastníctvo a slobodné podnikanie. Dopustil sa predovšetkým nesprávneho právneho posúdenia, keď konštatoval, že opatrenia boli vhodné a primerané. Všeobecný sa navyše konal v rozpore s procesnými pravidlami porušil procesné práva.
               
            
                  2.
               
               
                  Všeobecný súd nesprávne konštatoval, že Rada nezneužila svoju mieru voľnej úvahy. Po prvé Všeobecný súd nevykonal presné preskúmanie v súvislosti so žalobcom. Po druhé Všeobecný súd nesprávne dospel k záveru, že nedostatok konkrétnych dôkazov nie je významný.
               
            
                  3.
               
               
                  Všeobecný súd nesprávne konštatoval, že Rada neporušila právo na riadnu správu vecí verejných. Po prvé úvahy Všeobecného súdu týkajúce sa jeho povinnosti nestrannosti sú z právneho hľadiska nesprávne. Po druhé Všeobecný súd porušil rozsah povinnosti odôvodnenia.
               
            
                  4.
               
               
                  Všeobecný súd nesprávne dospel k záveru, že Rada sa nedopustila nijakého „zjavne nesprávneho posúdenia“.
               
            
                  5.
               
               
                  Všeobecný súd tým, že uviedol čisto politické odôvodnenie, porušil právo na spravodlivý proces.
               
            
         (1)  Ú. v. EÚ L 60, 2016, s. 76.
      
         (2)  Ú. v. EÚ L 60, 2016, s. 1.